Diari Oficial de la Generalitat Valenciana


Sumari del DOGV 9888, del 09-07-2024 (2024/6697)

Extracte de la Resolució de 4 de juliol de 2024, del vicerector d'Internacionalització i Multilingüisme de la Universitat de València, per la qual s'aprova la convocatòria del programa de mobilitat d'estudiants per a realitzar estades físiques de curta durada «Erasmus» en programes intensius combinats (BIP) per al curs acadèmic 2024-2025.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9888

Data del DOGV
:   09-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6697


Organisme emissor
:   Universitat de València

Tipus de document
:   Extracte

Extracte de la Resolució de 4 de juliol de 2024, del vicerector d'Internacionalització i Multilingüisme de la Universitat de València, per la qual s'aprova la convocatòria del programa de mobilitat d'estudiants per a realitzar estades físiques de curta durada «Erasmus» en programes intensius combinats (BIP) per al curs acadèmic 2024-2025. [2024/6697]  
   
BDNS(Identif.):772934  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/772934)  
  
Primer. Requisits  
1 Estar matriculada en estudis oficials de grau o doctorat de la Universitat de València, tant en el moment de realitzar la sol·licitud com durant tot el període de l'estada.   
2 No participar al mateix temps en una mobilitat de llarga duració convocada pel Vicerectorat d'Internacionalització i Multilingüisme (Erasmus estudis, Erasmus pràctiques, SICUE o Programa Internacional).  
3 No ser beneficiària d'una altra mobilitat «Erasmus» de curta duració de la Universitat de València en el curs 2024-2025.   
4 No superar la duració màxima de les estades «Erasmus» per cicle d'estudis. Això és, dotze mesos per cicle excepte en les titulacions de Medicina, Farmàcia i Odontologia.  
  
Segon. Objecte  
Beques per a realitzar estades físiques de curta duració «Erasmus» en programes intensius combinats (BIP) en el curs acadèmic 2024-2025.  
  
Tercer. Bases reguladores  
Es contenen en l'annex I de la convocatòria i es publiquen en el Tauler d'Anuncis de la Universitat de València (https://webges.uv.es/uvTaeWeb/)  
  
Quart. Quantia  
L'alumnat beneficiari rebrà una ajuda individual diària de 79 euros al dia, que serà abonada en finalitzar l'estada internacional.  
S'abonaran set dies d'ajudes individual, l'import total de les quals serà de 553 euros.  
Existeixen ajudes addicionals per a l'alumnat amb menys oportunitats, per a alumnat que realitze desplaçament ecològic.   
  
Les ajudes són compatibles amb altres subvencions, ajudes, ingressos o recursos per a la mateixa finalitat, sempre que la suma de totes elles no supere el cost de l'activitat subvencionada.  
  
Cinquè. Termini de presentació de sol·licituds   
Des de l'endemà a la publicació de la convocatòria en el Diari Oficial de la Generalitat Valenciana fins al dia 22 de juliol de 2024.  
A més, s'estableixen altres tres terminis de presentació de sol·licituds si quedara crèdit pressupostari en el període de presentació immediatament anterior:   
- Segon termini: del 15 al 31 d'octubre de 2024, tots dos inclosos.  
- Tercer termini: del 14 al 28 de febrer de 2025, tots dos inclosos.   
- Quart termini: del 2 al 15 de maig de 2025, tots dos inclosos.  
  
Sisè. Altres dades  
Les persones interessades presentaran la seua sol·licitud a través del formulari on-line https://go.uv.es/bips  
  
València, 4 de juliol de 2024. La rectora, p. d. (DOGV 30.05.2022), el vicerector d'Internacionalització i Multilingüisme: Carlos Cecilio Padilla Carmona.